CELEX: 32016L0011
Language: mt
Date: 2016-01-05 00:00:00
Title: Direttiva ta' Implimentazzjoni tal-Kummissjoni (UE) 2016/11 tal-5 ta' Jannar 2016 li temenda l-Anness II tad-Direttiva tal-Kunsill 2002/57/KE dwar il-kummerċjalizzazzjoni taż-żerriegħa tal-pjanti taż-żejt u tal-fibra (Test b'rilevanza għaż-ŻEE)

6.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 3/48
            
         DIRETTIVA TA' IMPLIMENTAZZJONI TAL-KUMMISSJONI (UE) 2016/11
   tal-5 ta' Jannar 2016
   li temenda l-Anness II tad-Direttiva tal-Kunsill 2002/57/KE dwar il-kummerċjalizzazzjoni taż-żerriegħa tal-pjanti taż-żejt u tal-fibra
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/57/KE tat-13 ta' Ġunju 2002 dwar il-kummerċjalizzazzjoni taż-żerriegħa ta' pjanti taż-żejt u tal-fibra (1), u b'mod partikolari l-Artikolu 24 tagħha,
   Billi:
   
               (1)
            
            
               Il-punt (2)(b) tat-Taqsima I tal-Anness II tad-Direttiva 2002/57/KE jistabbilixxi l-purità minima varjetali taż-żerriegħa tal-pjanti ibridi tal-kolza Żvediża.
            
         
               (2)
            
            
               L-istandard tal-purità attwali ta' 90 % li huwa applikabbli għal varjetajiet ibridi kemm tal-kolza tar-rebbiegħa u kemm tal-kolza tax-xitwa m'għadux jirrifletti l-karatteristiċi tekniċi speċjali u lanqas il-limitazzjonijiet tal-produzzjoni taż-żerriegħa tal-kolza tar-rebbiegħa.
            
         
               (3)
            
            
               Il-kundizzjonijiet għall-produzzjoni taż-żerriegħa previsti fid-Direttiva 2002/57/KE huma bbażati fuq standards aċċettati fuq livell internazzjonali għall-Iskemi taż-Żerriegħa stabbiliti mill-OECD (Organizzazzjoni għall-Kooperazzjoni u l-Iżvilupp Ekonomiċi).
            
         
               (4)
            
            
               L-istandard tal-purità varjetali għaż-żerriegħa tal-kolza tar-rebbiegħa għandu jiġi adattat għall-istandard stabbilit mill-OECD.
            
         
               (5)
            
            
               Għalhekk, l-Anness II tad-Direttiva 2002/57/KE għandu jiġi emendat skont dan.
            
         
               (6)
            
            
               Il-miżuri previsti f'din id-Direttiva huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DIRETTIVA:
   Artikolu 1
   Emendi tal-Anness II tad-Direttiva 2002/57/KE
   Fit-Taqsima I tal-Anness II tad-Direttiva 2002/57/KE, il-punt (2)(b) jinbidel b'dan li ġej:
   
      
                  “(b)
               
               
                  Il-purezza varjetali minima taż-żerriegħa għandha tkun:
                  
                              —
                           
                           
                              żerriegħa bażika, komponent femminili: 99,0 %;
                           
                        
                              —
                           
                           
                              żerriegħa bażika, komponent maskili: 99,9 %;
                           
                        
                              —
                           
                           
                              żerriegħa ċċertifikata ta' varjetajiet tal-kolza tax-xitwa Żvediżi: 90,0 %;
                           
                        
                              —
                           
                           
                              żerriegħa ċċertifikata ta' varjetajiet tal-kolza tar-rebbiegħa Żvediżi: 85,0 %.”
                           
                        
            
   Arikolu 2
   Traspożizzjoni
   1.   L-Istati Membri għandhom jadottaw u jippubblikaw, sa mhux aktar tard mill-31 ta' Diċembru 2016, il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva. Għandhom jikkomunikaw it-test ta' dawk id-dispożizzjonijiet lill-Kummissjoni minnufih.
   Huma għandhom japplikaw dawn id-dispożizzjonijiet mill-1 ta' Jannar 2017.
   Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati minn refrenza bħal din waqt il-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.
   Arikolu 3
   Dħul fis-seħħ
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Arikolu 4
   Destinatarji
   Din id-Direttiva hi indirizzata lill-Istati Membri.
   
      Magħmul fi Brussell, il-5 ta' Jannar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 193, 20.7.2002, p. 74.